Rikunarita-ORG/Wikinium huggingface dataset:
# Portûndgais

* Cotentinais : **portugùais Jèrriais : **Portûndgais** ( Portûndgais)

|  |
| --- |
| **Portûndgais *português |
|  Où'est qu'nou pâle lé Portûndgais |
| Pays : | Angola Brési Dginnée-Bissau Mozambique Portûnga Saint Thonmas et l'Prînce Vèrt Cap Timor d'l'Êst Macaû |
| Famile : | Langues Romannes |
| **ISO 639** |
| ISO 639-1 | pt |
| ISO 639-2 | por |
| ISO 639-3 | por |

Lé **Portûndgais** est eune langue Romanne tch'a s'n originne en Galicie et l'nord du Portûnga. Achteu ch'est la siêxième langue du monde (y'a pus d'200 millions d'gens tchi l'pâlent), et la preunmié langue en Améthique du Sud (51% d'la populâtion du continnent). L'empithe du Portûnga fondé par les conmèrchants et colonnistes ès 15e siècl'ye et 16e siècl'ye êtrueûlit la langue lé travèrs du monde.

Lé Portûndgais est eune langue officielle dans ches pays-chîn:

* Angola
* Brési
* Dginnée-Bissau
* Mozambique
* Portûnga
* Saint Thonmas et l'Prînce
* Vèrt Cap
* Macaû (Chinne) auve lé Chinnouais
* Timor d'l'Êst auve lé Tétum

Nou l'pâle étout en d'aut's pays.

Y'a des difféthences entré l'Portûndgais qu'nou pâle en Améthique du Sud et l'chein qu'nou pâle dans l'Vièr Monde.

Lé Portûnga d'vînt un rouoyaume îndépendent en 1143, et en 1290 l'rouai fondit la preunmié unnivèrsité et procliâmit qu'la langue du pays éthait nom Portûndgais et s'sait officielle.